
Nr.XXX/118 din 4 mai 2020
A V I Z  C O M U N

asupra proiectului de Lege privind aprobarea Ordonanţei de urgenţă a Guvernului nr.50/2020 pentru rectificarea bugetului de stat pe anul 2020

În conformitate cu art.21 din Regulamentul activităților comune ale Camerei Deputaţilor şi Senatului, republicat, Comisia pentru administraţie publică și amenajarea teritoriului a Camerei Deputaţilor şi Comisia pentru administraţie publică a Senatului  au fost sesizate, prin adresele nr. PLx. 153/2020 şi L232/2020, pentru dezbatere şi avizare cu proiectul de Lege privind aprobarea Ordonanţei de urgenţă a Guvernului nr.50/2020 pentru rectificarea bugetului de stat pe anul 2020.


Potrivit prevederilor art.24 din Regulamentul activităților comune ale Camerei Deputaţilor şi Senatului, membrii comisiilor au examinat proiectul de lege mai sus-menţionat în ședințe separate în data de 4 mai 2020.


In urma dezbaterii și a opiniilor exprimate, membrii comisiilor au hotărât, cu majoritate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.50/2020 pentru rectificarea bugetului de stat pe anul 2020 cu amendamente admise prezentate în anexa la prezentul aviz comun. 


Proiectul de lege face parte din categoria legilor ordinare.

   PREŞEDINTE, 

     

PREŞEDINTE,
                Angelica FĂDOR

    
Florin CÂRCIUMARU
  

ANEXA

Amendamente admise 

la proiectul de Lege privind aprobarea Ordonanţei de urgenţă a Guvernului nr.50/2020 cu privire la rectificarea bugetului de stat pe anul 2020
	Nr. crt.
	Text
Ordonanţa de urgenţă a Guvernului nr.50/2020
	Text propus de comisie

(autor amendament)
	Motivare

	1. 
	
Art. 20. - Legea bugetului de stat pe anul 2020 nr. 5/2020, publicată în Monitorul Oficial al României, Partea I, nr. 2 şi 2 bis din 6 ianuarie 2020, se modifică şi se completează după cum urmează:

1.La articolul 6 alineatul (1), literele a) şi b) se modifică şi vor avea următorul cuprins:

"a) 15% la bugetul local al judeţului;

b) 65% la bugetele locale ale comunelor, oraşelor şi municipiilor pe al căror teritoriu îşi desfăşoară activitatea plătitorii de impozit pe venit;"

2.La articolul 6 alineatul (1), litera e) se abrogă.

3.La articolul 6, alineatul (9) se abrogă.

	1. Partea introductivă a articolului 20 se modifică și va avea următorul cuprins:

Art. 20. - Articolul 25 din Legea bugetului de stat pe anul 2020 nr. 5/2020, publicată în Monitorul Oficial al României, Partea I, nr. 2 şi 2 bis din 6 ianuarie 2020, se modifică şi va avea următorul cuprins:
Se abrogă
Se abrogă
Se abrogă
	Revenirea la textul initial este imperativă deoarece Executivul nu a prevăzut măsurile corespunzătoare de contracarare a efectelor modificărilor propuse, astfel că instituțiile beneficiare ale prevederilor abrogate nu vor putea achita salariile angajaților proprii exact în perioada pandemiei.

	2. 
	4.Articolul 25 se modifică şi va avea următorul cuprins:


	Pct.4 - se abrogă


	


	3. 
	
Art. 25. -În scopul limitării riscurilor asumate de către stat în utilizarea instrumentelor de datorie, pentru operaţiunile de administrare a pasivelor şi a operaţiunilor cu instrumente financiare derivate, Ministerul Finanţelor Publice poate selecta firme de avocatură pentru prestarea de servicii de consultanţă juridică privind elaborarea, negocierea şi încheierea documentaţiei-cadru şi a documentaţiei aferente acestor tipuri de operaţiuni în limita sumei de 1.000 mii lei, cu respectarea legislaţiei privind atribuirea contractelor de achiziţie publică. În acest sens, în bugetul propriu al Ministerului Finanţelor Publice, la capitolul 54.01 «Alte servicii publice generale», titlul 20 «Bunuri şi servicii» pentru anul 2020, sunt prevăzute credite de angajament în sumă de 1.000 mii lei şi credite bugetare în sumă de 1.000 mii lei.
	Nemodificat
	Ca urmare a amendamentului vizând punctele 1-3 ale art. 20, pentru respectarea normelor de tehnică legislativă se impune reformularea părții introductive a punctului 4, devenit art. 20 de sine-stătător

	4. 
	
Art. 21 - (1) Directorii direcţiilor generale regionale ale finanţelor publice/Şefii administraţiilor judeţene ale finanţelor publice, prin decizie, procedează la o nouă repartizare a sumelor aferente cotei prevăzute la art. 6 alin. (1) lit. d) din Legea nr. 5/2020, în condiţiile prevederilor art. 6 alin. (1) lit. a) şi b) din acelaşi act normativ, astfel cum au fost acestea modificate prin art. 20 pct. 1 din prezenta ordonanţă de urgenţă, şi a sumelor defalcate din taxa pe valoarea adăugată pentru echilibrarea bugetelor locale, majorate potrivit anexei nr. 3.


(2) Sumele aflate în contul prevăzut la art. 6 alin. (1) lit. e) din Legea nr. 5/2020, încasate până la data intrării în vigoare a prezentei ordonanţe de urgenţă, se alocă judeţelor, comunelor, oraşelor şi municipiilor proporţional cu planul stabilit potrivit prevederilor alin. (1).


(3) Repartizarea prevăzută la alin. (1) se face utilizând modelul de calcul transmis de Ministerul Finanţelor Publice în termen de 5 zile de la publicarea prezentei ordonanţe de urgenţă a Guvernului în Monitorul Oficial al României, Partea I, cu respectarea prevederilor art. 6 alin. (4) şi (5) din Legea nr. 5/2020.
	2. Art. 21 se modifică și va avea următorul cuprins:

Art. 21. - Directorii direcţiilor generale regionale ale finanţelor publice/Şefii administraţiilor judeţene ale finanţelor publice, prin decizie, procedează la repartizarea sumelor aferente cotelor prevăzute la art. 6 din Legea bugetului de stat pe anul 2020 nr. 5/2020, cu regularizarea corespunzătoare pentru perioada în care cotele au fost repartizate în mod diferit.
	Consecința amendamentului referitor la pct. 1-3 ale art. 20 de modificare a cotelor de repartizare a veniturilor din impozitul pe venit


